Sado Koshena

Sado Koshena (Dukat, 20 gusht 1855 - 14 prill 1955) ka qenë luftëtare shqiptare, pjesëmarrëse në Luftën e Vlorës. Gjatë rezistencës shqiptare përkrahu Frontin Nacional-Çlirimtar.

Jeta
Sado Koshena lindi në Dukat të Vlorës më 1855, ku edhe kaloi tërë jetën e sajë të bukur.  Atdhetare, pjesëmarrëse me armë në dorë në luftë për çlirimin e vendit dhe mbrojtjen e tij nga shovinistet grekë dhe pushtuesit italianë. Thuhet se më 1907, së bashku me burrat ka qëndruar kundër xhandarëve turq. Me thirrjen e Qeverisë së Vlorës në dhjetor 1912, Sado Koshena së bashku me të dy djemtë e saj luftoi në Llogora kundër forcave greke që kishin zbarkuar në Himarë dhe që me ndihmën e disa tradhtareve vendas synonin zgjerimin e zonës së pushtimit dhe rrëzimin e Qeverisë së Vlorës. Në verën e vitit 1920, ashtu si Rubi Hosi, gruaja e dëshmorit Toto Hosi dhe Hanko Mete nga Bolena edhe Sado Koshena u radhit vullnetarisht përkrah burrave të fshatit dhe djemëve të sajë në luftë për çlirimin e vendit nga pushtuesi Italian. U dallua në guximin, trimërinë në përpjekjen e Qafës së Përrallit, afër Dukatit dhe në luftime të tjera duke u dhënë zëmër luftëtarëve të lirisë.

Ndërroi jetë gati 100 vjeçare më 1955. Iu dha titulli "Heroinë e Popullit" më 1970 dhe iu vendos busti në fshat.

 Referime 

Kategoria:Lindje 1855
Kategoria:Vdekje 1955
Kategoria:Heroina të Popullit
Kategoria:Njerëz nga Labëria